stanford-oval/wikipedia huggingface dataset:
האקלים של ונקובר
תנאים כלליים > טמפרטורות

הטמפרטורה השנתית הממוצעת בוונקובר היא C°‏ 11 במרכז העיר,ו־C°‏ 10.4 בשדה התעופה YVR אשר בעיר ריצ'מונד (Richmond, British Columbia, אנ'). זהו אחד האזורים החמים בקנדה. ונקובר רבתי נמצאת באזור עמידות של USDA 8, בדומה לערי חוף אחרות או ערים הסמוכות לחוף דוגמת סיאטל, פורטלנד, אמסטרדם ולונדון, כמו גם מקומות כמו אטלנטה, ג'ורג'יה וריילי, צפון קרוליינה, הרחק עד הדרום (אם כי במקומות אלה יש ימים בעלי טמפרטורות גבוהות הרבה יותר בגלל הקיץ החם בהרבה). האקלים המתון למחצה מאפשר קיום צמחים כגון דקל טחנת הרוח (Windmill Palm, אנ'). עונת הגידול (Growing season, אנ') של ונקובר נפרסת בממוצע על פני 221 ימים, החל מה־29 במרץ, וכלה ב־5 בנובמבר. תקופה זאת ארוכה ב־72 ימים מזו של טורונטו, וארוכה יותר מכל מרכז עירוני מרכזי אחר בקנדה.
למרות חורפים מתונים למחצה בדרך כלל עקב זרימת האוויר היבשתית מעל זרם צפון האוקיינוס השקט, העיר מקבלת זרמים ארקטיים קרים מדי פעם (שקע אוויר יבשתי קר הזורם דרך עמק פרייזר, Fraser Valley, אנ') בחורף יכולים לפעמים להימשך שבוע ואף יותר. זרימות ארקטיות אלו מתרחשות בממוצע פעם אחת עד שלוש פעמים בחורף. החודש הקר ביותר שנרשם בשדה התעופה הבינלאומי בוונקובר היה ינואר של שנת 1950, כאשר זרם אוויר ארקטי עבר מגיא פרייזר ( Fraser Valley, אנ') ונשאר נעול מעל העיר, עם שפל ממוצע של C°‏ 9.7−, וטמפ' שיא ממוצעת של C°‏ 2.9− בלבד, מה שהפך את ממוצע הטמפ' היומי לבעל שיעור של C°‏ 6.3−, משמע נמוך ב־C°‏ 10 מהרגיל. הטמפרטורה הקרה ביותר שנרשמה אי פעם בעיר הייתה C°‏ 18.3−, אשר התרחשה ב־29 בדצמבר 1968. הטמפרטורה הקרה ביותר במטרו ונקובר, לעומת זאת, צנחה עד C°‏ 23.3−, ותועדה ב־23 בינואר 1969.
כאשר שלג הוא תופעה נדירה נוכח מהלכו המתון בדרך כלל של החורף, פרחים רבים נותרים בפריחה והם נפוצים בגנים ובמשרדים חיצוניים לאורך כל החורף. בוא האביב מובחן לעיתים קרובות לראשונה בפברואר עם טמפרטורות מעט מתונות יותר וחזרתם של צמחים רב שנתיים פורחים. זה לא נדיר שעצי דובדבן יתחילו לפרוח בהמשך החודש, כפי שנראה באופן בולט במהלך אולימפיאדת החורף של שנת 2010.
אזור ונקובר רבתי נתון גם לשינויים משמעותיים בטמפרטורות הקיץ, שיכולות להיות שונות בשיעור של בין C°‏ 5 ל־C°‏ 10 בין אזורים פנימיים של עמק פרייזר לבין אזורי החוף הממוזגים באוקיינוס, כאשר יש בריזה על החוף. לעומת זאת, טמפרטורות החורף נוטות להיות קרירות יותר בפנים הארץ בכמה מעלות.
תנאים כלליים > אור

קו הרוחב הגבוה יחסית של 0″ 15′ 49° N (בדומה לפריז, צרפת, ב־66″ 85′ 48°) פירושו שקיעות כבר בשעה 16:15 וזריחות עד השעה 8:10 בבוקר, מנובמבר עד פברואר, בתחנת מדידת השמש בשדה התעופה בריצ'מונד, בממוצע יותר מ־70% משעות היום הקצרות כבר מעוננות לחלוטין. אחוז העננות גבוה יותר בוונקובר ובמיוחד בחוף הצפוני מכיוון שרוחות עלייה במעלה צלע ההרים מובילות להתפתחות עננים.
לעומת זאת, הקיץ מאופיין בתבנית מזג אוויר כמעט הפוכה, עם לחץ גבוה ואור שמש עקבי. יולי ואוגוסט הם החודשים השמשיים ביותר. סמוך לשעון הקיץ, יש פחות משמונה שעות בין השקיעה לזריחה, עם דמדומים שנמשכים אחרי השעה 22:00.
משקעים > גשם

ונקובר היא העיר השלישית בקנדה בכמות הגשמים השנתית, עם למעלה מ־161 ימי גשם בשנה. כפי שנמדד בשדה התעופה של ונקובר בריצ'מונד, העיר מקבלת 1,189 מ"מ של גשם בשנה. בצפון ונקובר, הנמצאת בערך במרחק של 20 קילומרטים מנמל התעופה בוונקובר, כמות הגשם גבוהה יותר, כאשר בבסיס הר גראוס נמדדו 2,477 מ"מ גשם בשנה.
סופות רעמים נדירות בעיר, החווה 6.1 ימי סופת רעמים בממוצע בשנה. מזג האוויר באביב ובסתיו בדרך כלל גשום וקריר.
עונת כריתת הדשא (grass-cutting season) מתחילה לעיתים קרובות בחודש מרץ ונמשכת עד אוקטובר. הקיץ יכול להיות יבש למדי, וככזה, אין בו צורך לקצור דשא שלא הושקה במשך חודש ואף יותר. בחלק מהקיצים אפשר ולא יתועדו גשמים במשך חמישה שבועות ואף יותר, בעוד שבאחרים עשויים להיות כמה ימי גשם ברציפות. בנוסף, ונקובר היא אחת הערים היבשות ביותר בקנדה בעונת הקיץ, אך בשאר ימות השנה הלחץ הגבוה שננעל במהלך הקיץ זז החוצה ומוחלף במערכות לחץ הנמוכות הרגילות (מזג אוויר גשום) על ידי נפילה עד אמצע האביב.
מבחינה היסטורית יולי הוא החודש היבש ביותר בוונקובר, ולמעשה, שדה התעופה הבינלאומי בוונקובר לא רשם כלל גשמים במהלך כל חודש יולי של שנת 2013;  הפעם הראשונה אי פעם בהיסטוריה שתועדה. פרט לכך, נרשמו חודשי יולי רבים אחרים בשנים נוספות בהן נמדדו פחות ממילימטר גשם בודד בעיר.
משקעים > שלג

שלג יורד באזורים הגבוהים יותר בוונקובר רבתי, כמו הר ברנבי (Burnaby Mountain, אנ'), קוקוויטלם (Coquitlam, אנ'), צפון ומערב ונקובר, בכל חורף. זה נפוץ גם במקומות קרובים או בגובה פני הים, אולם בכמויות נמוכות יותר. ישנה תפיסה מוטעית כללית בקרב מבקרים ותושבים באזורים אחרים בקנדה, לפיה ונקובר כלל לא זוכה לשלג, אך למעשה מעולם לא הייתה שנה בה לא נצפה שלג הניתן למעקב בשדה התעופה הבינלאומי של ונקובר. שנת 2015 סימנה שנה שלמה ללא שלג מדיד; רק זכר נמדד ב־17 בדצמבר 2015. ב Environment Canada דורגה ונקובר במקום השלישי בקטגוריית "השלג הנמוך ביותר" בקרב 100 ערים קנדיות גדולות כשהממוצע השנתי של ימים עם שלג של מעל 0.2 ס"מ הוא רק 8.7 ימים בשנה. עם זאת, אקלים החוף של ונקובר איפשר לה להיות מדורגת במקום ה־59 בקטגוריית "ימי השלג הענקיים ביותר (25 ס"מ ומעלה)", ומציבה אותו מעל ערים כמו קלגרי וטורונטו, שכן העיר מחזיקה בממוצע של 0.13 ימים בשנה בהם יש הצטברות שלג של מעל 25 ס"מ (בתוך יום קלנדרי).(הקישור אינו פעיל, January 2017)
שלג בוונקובר נוטה להיות רטוב למדי, אשר בשילוב עם טמפרטורות חורף אופייניות שעולות מעל ויורדות מתחת ל־C°‏ 0 במהלך היום, יכולות לגרום לתנאי דרך קפואים.
שנים או חודשים עם שלג העולה על 100 סנטימטרים אינם יוצאי דופן לחלוטין. שלג העולה על גובה זה התרחש פעמיים במהלך שנות התשעים, ובינואר 1971 בלבד היו יותר מ 120 ס"מ שלג.  השנה המושלגת ביותר שנרשמה בשדה התעופה הבינלאומי בוונקובר הייתה 1971, שקיבלה סך הכל 242.6 ס"מ שלג, ועומק השלג הגדול ביותר שדווח היה 61 ס"מ שלג בתאריך 15 בינואר של אותה שנה.
אף על פי ששלגים אשר הגיעו עד כדי 30–60 ס"מ נפלו על פני ונקובר רבתי ועל היבשת התחתונה בתקופה של 24 שעות בנובמבר 2006  והיוו כמות חריגה מהרגיל, שלג הצטבר למעשה בגובה פני הים בכל חודשי השנה, להוציא את החודשים יוני, יולי ואוגוסט. עם זאת, אפילו כמויות קטנות של שלג באזור ונקובר עלולות לגרום לסגירת בתי ספר (Snow day, אנ'), וכן לייצר בעיות תנועה. התדירות הנמוכה של שלג מקשה על הצדקת תשתיות ועבודות ציבוריות (Public works, אנ') רחבות הדרושות לפינוי שלג יעיל יותר, מכיוון שהעיר בדרך כלל נמצאת במצב של הפשרה הרבה לפני שחריש הרחובות הושלם. העיר מתקצבת סכום של $400,000 לשנה לתחזוקת ציוד פינוי שלג, לרכישת מלח מסיר קרח (De-icing, אנ'), ולהכשרת צוותים, אך העלויות של פינוי שלג בפועל ממומנות בנפרד מקרנות עתודות לשעת חירום, ומשתנות מאוד בין עונה לעונה. לדוגמה, 1.1 מיליון דולר הוצאו בשנת 1998, לעומת 0 דולר בשנת 2001.  סופות שלגים הן נדירות ביותר, אך אירועי שלג כבד שכיחים יותר. אירוע אחד כזה בשנת 1996 הביא ליותר מ־60 ס"מ שלג בעיר, והיה אחראי לנזק שנעמד במיליוני דולרים.
על פי Environment Canada (2011), לוונקובר יש כעת סיכוי של 20% לחג מולד לבן (White Christmas, אנ', מה שמהווה עלייה מ־11%).  ונקובר חוותה חג מולד לבן בשנת 2008 לאחר שבועות שיא טמפרטורות קרות וארבע סופות שלג רצופות, אשר הותירו מעל 60 ס"מ שלג על הקרקע מעבר למטרו ונקובר. שלג חדש הצטבר גם בערב חג המולד וביום חג המולד, מה שהעניק לו את התואר חג המולד הלבן ביותר של קנדה בשנת 2008, עם 41 ס"מ שלג על הקרקע (בשלב מסוים בערב חג המולד). שלג נכח גם בחג המולד 2007, אז הסתפקו בעיר בס"מ שלג בודד, שנמדד בנמל התעופה הבינלאומי של ונקובר. חג המולד הלבן הרשמי הקודם התרחש בשנת 1998, כאשר 20 ס"מ של שלג הצטברו על הקרקע בחג המולד, ביום העוקב הכמות הגיעה ל־31 ס"מ שלג ו־20 מ"מ של גשם. למרות תדירות גבוהה יותר של שלג בתקופות מסוימות של העונה (תבנית לא ידועה), בדרך כלל, שלג חורפי שנתי פחת במהלך 20 השנים האחרונות.
מזג אוויר קשה

סערות לא צפויות במהלך חודשי הסתיו בוונקובר רבתי. שלוש סופות רוח בהיסטוריה של העיר הפילו שטחי עצים גדולים בפארק סטנלי, הראשונה התרחשה באוקטובר 1934, וסופת שלגים בחודש ינואר שלאחר מכן הגבירה את השפעתו. סופת הרוח השנייה שפגעה בפארק הייתה שרידו של הטייפון פרדה (Columbus Day Storm of 1962, אנ') בשנת 1962, אשר הרס שטח יער של 2.4 הקטאר. בשנות האלפיים, זהו אתר הרכבת המיניאטורית של הפארק.
מזג אוויר קשה > סופות 2006

בנובמבר 2006 אזור ונקובר רבתי חווה ריבוי גשמים ושלגים, ששברו את השיא שנקבע בעבר, 18.1 ס"מ, כאשר 25.5 ס"מ של גשם ירדו במהלך 16 הימים הראשונים של החודש.  הגשם הכבד שטף משקעים במאגרי העיר, וכתוצאה מכך הומלץ לעסקים רבים להפסיק להגיש משקאות שהוכנו ממי ברז עקב זיהום מים. האירוע נודע בתור הסופה של שנת 2006 (2006 storms in Vancouver, אנ')
בשדה התעופה הבינלאומי של ונקובר נרשמו 28 ס"מ שלג מהלילה של 25 בנובמבר עד לשעות של לפנות הבוקר של 27 בנובמבר. הטמפרטורה ירדה ל־C°‏ 12− ב־28 בנובמבר, טמפ' הגבוהה ב־C°‏ 1.8 בלבד מהטמפ' הנמוכה ביותר שנמדדה בעיר בחודש נובמבר כלשהו, שיא שנקבע בנובמבר 1985. ב־29 בנובמבר, ירדו 10 ס"מ שלג נוסף על העיר. השלג הביא לסגירת מספר מוסדות ציבוריים וגרם להפסקות חשמל ברחבי סארי ולנגלי (Langley, אנ').
"סערת הרוחות של ערב חנוכה" (Hanukkah Eve windstorm of 2006, אנ') בשנת 2006 עברה בוונקובר רבתי ב-15 בדצמבר 2006 עם רוחות שהגיעו למהירות שנעה בין 70 ל־125 קמ"ש. בפארק סטנלי היא פגעה או עקרה למעלה מ־5,000 עצים וגרמה למפולות בוץ, אחת מהן הרסה קטע מקיר הים (Seawall, אנ').  נזקים מבוטחים ברחבי הפרובינציה היו צפויים להגיע לכ־40 מיליון דולר קנדי, ותיקונים בפארק סטנלי היו צפויים לעלות 9 מיליון דולר.
פאביו סילבה

פאביו דניאל סוארס סילבה (בפורטוגזית: Fábio Daniel Soares Silva; נולד ב-19 ביולי 2002) הוא כדורגלן פורטוגזי המשחק בעמדת החלוץ בלאס פאלמאס מהלה ליגה, בהשאלה מוולבס, ובנבחרת פורטוגל.
קריירה

סילבה, שנולד בגונומאר שבמחוז פורטו, החל את הקריירה שלו בקבוצת פורטו, לפני שעבר ליריבה בנפיקה ליסבון ב-2015, ולאחר שנתיים חזר לפורטו. סילבה היה חלק מהסגל של הקבוצה שזכה בליגת האלופות לנוער בעונת 2018/2019. לאחר שכבש 20 שערים ב-26 משחקים עבור הקבוצה עד פברואר 2019, הוא זומן על ידי המאמן סרז'יו קונסייסאו להתאמן עם הקבוצה הבוגרת.
קריירה > פורטו

הוא ערך את הופעת הבכורה שלו בליגה הפורטוגלית ב-10 באוגוסט 2019 בהפסד 2–1 לז'יל ויסנטה, כשהוא בן 17 שנים ו-22 ימים. בכך עקף את ברונו גאמה כשחקן הצעיר ביותר ששיחק בליגה בתולדות המועדון. ב-19 בספטמבר במשחק נגד יאנג בויז ברן בשלב הבתים של הליגה האירופית, הוא הפך לשחקן הצעיר ביותר בתולדות המועדון ששותף בתחרויות אירופיות.
ב-19 באוקטובר כבש סילבה את שערו הראשון בקבוצה הבוגרת במהלך הניצחון 0–5 על קוימברוס בגביע הפורטוגלי. עם השער הזה הוא עקף את רובן נבש ככובש השער הצעיר ביותר בתולדות המועדון בתחרות. הוא השיג אותו השיא, כשכבש שער עשרה ימים מאוחר יותר בניצחון 0–3 על פמליקאו.
קריירה > וולברהמפטון וונדררס

ב-5 בספטמבר 2020 חתם סילבה בוולברהמפטון וונדררס מהפרמייר ליג, בחוזה לחמש שנים תמורת 35 מיליון ליש"ט, והפך לרכש היקר ביותר בתולדות המועדון.
הוא ערך את הופעת הבכורה המלאה שלו במועדון ב-17 בספטמבר 2020 בהפסד לסטוק סיטי בגביע הליגה. ארבעה ימים לאחר מכן הוא ערך את הופעת הבכורה שלו בפרמייר ליג, בהפסד 1–3 למנצ'סטר סיטי. ב-18 בנובמבר 2020 הוא כבש את שער הליגה הראשון שלו בהפסד 2–1 לברנלי. בכך הפך סילבה לכובש השער הצעיר ביותר בתולדות המועדון בפרמייר ליג.
קריירה > אנדרלכט

ב-19 ביולי 2022 הושאל סילבה לאנדרלכט מהליגה הבלגית לעונה אחת.
ב-24 ביולי ערך הופעת בכורה בקבוצה וכבש שער ראשון בניצחון 0–2 על אוסטנדה.
קריירה > נבחרת פורטוגל

סילבה שיחק לראשונה בנבחרת פורטוגל עד גיל 15 בשנת 2017. הוא היה חלק מסגל הנבחרת עד גיל 17 שהגיעה לרבע גמר אליפות אירופה 2019, וכבש שער אחד.
חיים אישיים

אביו של סילבה, חורחה, היה כדורגלן גם כן, ששיחק בעמדת הקשר האחורי, והיה שותף לאליפות ההיסטורית של בואבישטה ב-2001. אחיו של פאביו, ששמו גם כן חורחה, כדורגלן גם הוא בעמדת הקשר האחורי.
תארים

פורטו
אליפות פורטוגל: 2019/2020
גביע פורטוגלי: 2019/2020
הגביע ההולנדי: 2022/2023
הערות שוליים

↑  FC Porto é campeão Europeu Sub-19, www.dn.pt (ב־European Portuguese)
↑  FC Porto: tanta ″prata da casa″ só com Mourinho e mais um recorde de Fábio Silva, www.ojogo.pt (ב־European Portuguese)
↑  SAPO, Fábio Silva torna-se no mais jovem de sempre do FC Porto a jogar na UEFA, SAPO Desporto (בפורטוגזית)
↑  A BOLA, A Bola (בפורטוגזית)
↑  Fábio Silva: mais recordes no FC Porto e uma oferta especial, www.ojogo.pt (ב־European Portuguese)
↑  Record-breaking teenage striker Silva joins Wolves, www.wolves.co.uk (באנגלית)
↑  https://twitter.com/optajoe/status/1341101977124675585, Twitter
↑  Silva signs new Wolves contract ahead of loan move, www.wolves.co.uk (באנגלית)
↑  Fábio Silva, o goleador que o FC Porto “resgatou” ao Benfica, Maisfutebol (בפורטוגזית)
כנסיית אנדראס הקדוש (עכו)

| --- | --- |
חורבות הכנסייה הצלבנית בשנת 1682  בציורו של ההולנדי קורנליס דה ברוין
חורבות הכנסייה הצלבנית בשנת 1682  בציורו של ההולנדי קורנליס דה ברוין
 מידע כללי
 סוג:  כנסייה מלכיתית יוונית-קתולית 
 על שם:  אנדראס הקדוש 
 מיקום:  עכו 
 מדינה:  ישראל 
 הקמה ובנייה
 תקופת הבנייה:  אחרי הרס הכנסייה הצלבנית בסביבות 1750 – 1765
 תאריך פתיחה רשמי:  1765
 
 קואורדינטות:  32°55′14″N 35°04′02″E﻿ / ﻿32.9206°N 35.0672°E﻿ / 32.9206; 35.0672
 he
 
שער כנסייה צלבנית שנלקח שלל לקהיר ב-1291 ונקבע בפתח מדרסה ממלוכית
כנסיית אנדראס הקדוש (אנגלית: St. Andrew's Church) היא כנסייה השוכנת בפינה הדרום-מערבית של עכו העתיקה וקרויה על שם אנדראס הקדוש. המבנה הנוכחי, אשר נבנה בשנת 1765 על שרידי בניין צלבני, שייך לכנסייה המלכיתית היוונית-קתולית.
המבנה הצלבני

בזכות מיקומו הפונה אל הים התיכון, בלט המבנה הצלבני לבאי האוניות אל העיר ושימש עבורם כתמרור, ואולי משום כך לא נהרס עד היסוד על ידי הכובשים הממלוכים כיתר בנייני העיר הצלבנית. המבנה מוכר מציורים שנעשו בשלה המאה ה-17, בהם ציורו של דה ברוין מ-1682. החוקר דניס פרינגל (Denys Pringle) שעקב אחרי תיאורי הנוסעים בסוף המאה ה-17 ובמחצית הראשונה של המאה ה-18, בהם מונדרל, פוקוק ומריטי, קבע שהמבנה הגותי הנישא נהרס בשנות ה-60 של המאה ה-18, בעת חידוש בניינה של עכו על ידי דאהר אל-עומר.
היו שסברו שכנסיית סן אנדראס הנוכחית נבנתה על גבי כנסיית סנטה אנה הצלבנית. הפרנציסקנים מאמינים שכנסיית יוחנן הקדוש הקתולית שעל חומת הים, בצמוד לרובע הפיזני מימי הביניים, הוקמה באתר כנסיית סן אנדראס הצלבנית.
אחרי נפילת עכו ב-1291 נלקח שער הכנסייה שלל לקהיר בפקודת כובש עכו, הסולטאן הממלוכי השמיני ח'ליל בן קלאוון, ונקבע בפתח מדרסת מוחמד בן קלאוון (אנ') בקהיר על ידי אל-עאדל כִתבֻּע’א (אנ'). החוקרת ורדית שוטן-הלל טוענת, על פי מדידות שערכה באתר הרובע ההוספיטלרי בעכו במסגרת מחקרי רשות העתיקות וכן על סמך בדיקה באתר השער שבקהיר, שהשער נלקח מכנסיית יוחנן הקדוש (גר') ברובע ההוספיטלרי, ולא מכנסיית אנדראס הקדוש.
לקריאה נוספת

N. Makhouly and C.N. Johns, Guide to Acre, Government of Palestine, Department of Antiquities, Jerusalem, 1946, pp. 83-84
Denys Pringle, The Churches of the Crusader Kingdon of Jerusalem, Vol IV (The Cities of Acre and Tyre), Cambridge, 2009, pp. 63-69
אלי שילר, עכו ואתריה, קרדום - דו ירחון לידיעת הארץ, ירושלים, 1983
הערות שוליים

1 2  שרידי הכנסייה בולטים בקו הרקיע בציור פנורמי של עכו מ-1686 שנעשה במבט מספינה בים בידי אנשי הצי הצרפתי בפיקוד המרקיז Gravier d'Ortières; הציור הוא חלק מציור פנורמי רחב בן ארבעה מקטעים
↑  Denys Pringle,"The Church of St Andrew (No. 393)", in: The Churches Of The Crusader Kingdom Of Jerusalem: A corpus, Vol IV (The Cities of Acre and Tyre), 2009, pp. 63-69
↑  N. Makhouly and C.N. Johns, Guide to Acre, Government of Palestine, Department of Antiquities, Jerusalem, 1946, pp. 83-84
↑  הכנסייה מסומנת במפת עכו הצלבנית של מרינו סנודו מ-1321 (בצידה הימני של המפה שראשה פונה למזרח) בדרום העיר סמוך למצודת הטמפלרים (ה-Templum במפת סנודו), אך אין למיקום זה סימוכין אחרים
↑  מוחמד בן קלאוון, הסולטאן הממלוכי העשירי בשושלת הבחרית, שלט מסוף 1294 ועד סוף 1296
↑  Vardit Shotten-Hallel, "Reconstructing the Hospitaller Church of St. John, Acre, with the help of Gravier d'Ortières's drawing of 1685-1687", Crusades 9 (2010), pp. 195–198
 (תקציר המאמר מוצג באתר רשות העתיקות)
שרידי כנסיית אנדראס הקדוש הצלבנית במבט מדרום-מזרח; איור מ-1686
פרס גדל

| --- | --- |
 תיאור:  פרס למאמר במדעי המחשב
 מדינה:  ארצות הברית 
 הגוף המעניק:  ACM, האיגוד האירופי לתאוריה של מדעי המחשב 
 סכום הזכייה:  5,000 דולר אמריקאי 
 תקופת הפרס:  1992–הווה (כ־33 שנים) 
 נקרא על שם:  קורט גדל 
 
קורט גדל
פרס גֶדֶל (באנגלית: The Gödel Prize) הוא פרס המוענק אחת לשנה, החל משנת 1993, עבור מאמר בולט באיכותו בתחום מדעי המחשב. הפרס מוענק על ידי האיגוד האירופי לתאוריה של מדעי המחשב (EATCS) ו-ACM. מעמד הענקת הפרס מתחלף מדי שנה בין הקולוקוויום הבינלאומי על אוטומט, שפות ותכנות (ICALP) (השייך ל-EACTS) לבין הסימפוזיון על תורת המחשוב (STOC) (השייך ל-ACM) לסירוגין. גובה הפרס עומד על 5,000 דולר אמריקאי. הפרס הוא השני בחשיבותו בתחום מדעי המחשב, לאחר פרס טיורינג.
הפרס קרוי על שם הלוגיקן האוסטרי קורט גדל, לאור תרומותיו הרבות בתחום הלוגיקה המתמטית, ולאור הגדרת אחת הבעיות הפתוחות המרכזיות במדעי המחשב שנודעה לימים כבעיית P=NP‏.
מבין 82 הזוכים בפרס עד שנת 2023, 21 הם ישראלים.
ארבעה מהזוכים – שפי גולדווסר, יוהאן הסטאד, סנג'יב ארורה ומריו סגדי – זכו פעמיים בפרס.
הזוכים בפרס

| שנה | שמות הזוכים | הסיבה לזכייה |
| --- | --- | --- |
| 1993 | לסלו בבאי, שפי גולדווסר, סילביו מיקאלי, שלמה מורן, צ'ארלס ראקוף | פיתוח המושג של מערכת הוכחה אינטראקטיבית |
| 1994 | יוהאן הסטאד | על מציאת חסם תחתון אקספוננציאלי על גודלם של מעגלים בוליאניים קבועי-עומק לחישוב פונקציית זוגיות |
| 1995 | ניל אימרמן, רוברט סלפצ'ני | על ההוכחה כי מחלקות סיבוכיות מקום אי-דטרמיניסטיות סגורות לפעולת המשלים (משפט אימרמן) |
| 1996 | מארק ג'רום, אליסטר סינקלייר | על עבודתם בנושא שרשראות מרקוב וקירוב בעיית הפרמננטה |
| 1997 | ג'וזף הלפרן, יורם מוזס | על הגדרת "ידע" במערכות מבוזרות |
| 1998 | סינוסוק טודה | על הוכחת הקשר בין מחלקת הסיבוכיות PP וההיררכיה הפולינומית (משפט טודה) |
| 1999 | פיטר שור | עבור פיתוח אלגוריתם קוונטי למציאת גורם ראשוני בזמן פולינומי (אלגוריתם שור) |
| 2000 | משה ורדי, פייר וולפר | על בדיקות מודאליות בעזרת אוטומט סופי |
| 2001 | סנג'יב ארורה, אוריאל פייגה, שפי גולדווסר, קארסטן לאנד, לסלו לובאס, ראג'יב מוטוואני, שמואל ספרא, מדו סודן, מריו סגדי | על משפט ה-PCP והשלכותיו באלגוריתמי קירוב |
| 2002 | ג'ארד סניזרגוס | על הוכחת כריעות של בעיית השקילות, בשפות של אוטומט מחסנית דטרמיניסטי |
| 2003 | יואב פרוינד, רוברט שפיר | עבור המצאת אלגוריתם AdaBoost‏ |
| 2004 | מאוריס הרלי, מייק זאקס, ניר שביט, פוטיוס זהרוגלו | על אפליקציות בטופולוגיה של חישוב מבוזר |
| 2005 | נגה אלון, יוסי מטיאס, מריו סגדי | על תרומתם היסודית בתחום אלגוריתמים לזרמי מידע |
| 2006 | מנינדה אגרוול, נירג' קייל, ניטין סקסנה | על אלגוריתם AKS לבדיקת ראשוניות של מספר בזמן פולינומי |
| 2007 | אלכסנדר רזבורוב, סטיבן רודיך | על הוכחות טבעיות |
| 2008 | שאנגואה טאנג, דניאל ספילמן | על שיטת ניתוח האלגוריתמים Smooth Analysis‏ |
| 2009 | עומר ריינגולד, סליל ודהן, אבי ויגדרזון | על מכפלות "זיג-זג" של גרפים |
| 2010 | סנג'יב ארורה, ג'וזף מיטשל | על פיתוח אלגוריתמי קירוב יעילים עבור בעיית הסוכן הנוסע במרחב אוקלידי |
| 2011 | יוהאן הסטאד | על תוצאות אי-קיום של אלגוריתמי קירוב (בעלי פרמטרים "טובים") עבור בעיות NP קשות |
| 2012 | אליאס קוטסופיאס, כריסטוס פאפאדימיטריו, טים ראפגרדן, אווה טרדוש, נעם ניסן, אמיר רונן | על הנחת היסודות בתחום תורת המשחקים האלגוריתמית |
| 2013 | דן בונה, מת'יו פרנקלין, אנטואן ז'וקס | על כלים קריפטוגרפיים המבוססים על מיפוי בי-ליניארי |
| 2014 | רונאלד פאגין, אמנון לוטם, מוני נאור | על תוצאות פורצות דרך באלגוריתמים של קיבוץ מידע (אגרגציה) |
| 2015 | דניאל שפילמן, שנגואה טנג |  |
| 2016 | סטפן ברוקס, פטר הורן |  |
| 2017 | סינתיה דבורק, פרנק מקשרי, קובי נסים, אדם סמית | על המצאת פרטיות דיפרנציאלית |
| 2018 | עודד רגב | על הצגת בעיית למידה עם שגיאות |
| 2019 | אירית דינור | על הוכחה חדשה למשפט PCP |
| 2020 | רובין מוסר, גבור טרדוס | על הוכחה קונסטרוקטיבית ללמת המקומיות של לובאס |
| 2021 | אנדריי בולאטוב, ג'ין-אי קאי, אקס-צ'אן, מרטין דייר, דייוויד ריצ'רבי | על עבודתם על סיווג בעיית הספירה של בעיית סיפוק אילוצים |
| 2022 | צביקה ברקרסקי, קרייג ג'נטרי, וינוד וייקונטנתן | על עבודתם על הצפנה הומומורפית מלאה |
| 2023 | סמואל פיוריני, סרג' מסאר, סבסטיאן פוקוטה, הנס ראג' טיוארי, רונלד דה וולף ותומס רוטבוס | להראות שלכל ניסוח מורחב לבעיית הסוכן הנוסע יש גדילה מעריכית |
| 2024 | ראיין ויליאמס |  |
תהליך הזכייה בפרס > מועמדות וזכאות

הפרס מוענק למאמר או לסדרת מאמרים הכתובים על ידי כותב יחיד או קבוצה, שהופיעו בכתבי-עת המקבלים מאמרים בשיטת ביקורת עמיתים, בתנאי שלא עברו 14 שנה מיום פרסום המאמר הראשון בסדרה. פרק זמן זה הוגדר מתוך הכרה שלעיתים נדרש זמן על מנת להעריך את חשיבותה של תגלית מסוימת. אין הגבלה על השפה בה כתוב המאמר.
כל חבר בקהילה המדעית רשאי להציע מאמר כמועמד לפרס. מאמר ייחשב כמועמד אם שני אנשים הציעו אותו כמועמד.
תהליך הזכייה בפרס > החלטה על זוכה

המאמר הזוכה נבחר על ידי ועדה בת שישה חברים. הרכב הוועדה מתחלף מדי שנה. ליו"ר ACM וליו"ר EATCS זכות לבחור שלושה חברים לוועדה, כל אחד.
הערות שוליים

↑  אתר EATCS.
↑  אתר ACM-SIGACT.
↑  גדל עסק בנושא זה לראשונה, כפי שהתגלה במכתב ששלח אל ג'ון פון נוימן. ראו אתר פרס גדל ב-ACM-SIGACT.
↑  Ronald Fagin, Amnon Lotem, and Moni Naor, Optimal aggregation algorithms for middleware, Journal of Computer and System Sciences 66 (2003), pp.  614–656
כריסי ולינגטון

| --- | --- |

 לידה:  18 בפברואר 1977 (בת 47) בורי סט. אדמונדס, הממלכה המאוחדת 
 מידע כללי
 שם לידה:  Christine Ann Wellington 
 מדינה:  הממלכה המאוחדת 
 השכלה:  אוניברסיטת ברמינגהאם  אוניברסיטת מנצ'סטר 
 משקל:  60 ק"ג 
 גובה:  1.7 מטרים
 www.chrissiewellington.org
 ספורט
 ענף ספורט:  טריאתלון 
 הישגים
 פרסים והוקרה:  חבר במסדר האימפריה הבריטית  קצינה במסדר האימפריה הבריטית 
 
כריסי ולינגטון באיש הברזל פרנקפורט 2008
כריסטין אן ולינגטון (באנגלית: Christine Ann Wellington; נולדה ב-18 בפברואר 1977) היא טריאתלטית אנגליה שמחזיקה גם בשיא באליפות העולם באיש הברזל בהוואי וגם בזמן שיא בכלל מרוצי איש הברזל.
קריירה

ולינגטון שיפרה תוך שנתיים את שיא העולם באיש הברזל ביותר מ-26 דקות ל-8:19:13 שעות, זמן מהיר יותר מהשיא הקודם שהחזיק מעמד מ-1994 ל-2008. שיא העולם של פולה ניובי-פרייזר נשמר במשך 17 שנים עד שוולינגטון שברה אותו במרוץ 2009. ולינגטון היא אחת משלוש הנשים שאי-פעם השיגו שלושה ניצחונות ברציפות (2009-2007) באליפויות העולם באיש הברזל, השתיים האחרות הן נטשה בדמן ופולה ניובי-פרייזר.
זכתה באליפות העולם פחות משנה לאחר שנהפכה למקצוענית, הישג שהתאחדות הטריאתלון הבריטית תיארה כ"הישג עילאי, הנדמה כמשימה בלתי אפשרית לכל אתלט שהוא המתחרה כטירון באליפות העולם הראשונה שלו."
לאחר ששברה את שיא העולם באליפות אירופה באיש הברזל ברות', מאמנה לשעבר, ברט סוטון, תיאר את ולינגטון כ"אישיות בעלת מצוינות ספורטיבית בינלאומית שאף אחד באף ספורט אחר אינו מאפיל עליה."
היא האתלטית הבריטית הראשונה שניצחה באליפות העולם באיש הברזל, והיא טרם נוצחה בתחרות זו.
בנוסף לתאריה באיש הברזל, היא גם אלופת העולם בטריאתלון 2006 לקבוצת הגיל שלה ואלופת העולם בטריאתלון 2008.
הערות שוליים

↑  "Wellington Wins World Ironman Championships",
British Triathlon. October 2007.
↑  Sutton, Brett (20 July 2010). 
Special Feature,
teamtbb.com
| --- | --- |
בקרת זהויות :  PLWABN: 9810646481005606  GND: 102069002X  ISNI: 0000 0003 6759 5697  LCCN: no2012062130  NKC: pna2013797951  VIAF: 233014500   WorldCat (עם VIAF): 233014500
סימון אלפסי (ראש עירייה)

סימון אלפסי (נולד ב-29 ביולי 1945) הוא פוליטיקאי ישראלי שכיהן כראש עיריית יקנעם עלית מ־1989 ועד 2024, מטעם מפלגת העבודה. בתקופת כהונתו גדל היישוב מ-5,000 תושבים לכ-25 אלף.
ביוגרפיה

סימון אלפסי נולד בשנת 1945 בעיירה אוריקה שבמרוקו לניסים וחסיבה. למד בבית הספר "אליאנס", ובמקביל עבד על מנת לסייע בכלכלת המשפחה. בשנת 1962 עלתה משפחת אלפסי לישראל. סימון, אז בן 16, הוביל את המשפחה שסירבה בהוראתו להתפנות ממרכז הקליטה עד שישלחו אותה ליישוב בו מתגורר חברו הטוב, שאמר לו ל"הגיע ליישוב שנמצא 22 קילומטר מחיפה". לאחר מספר ימי המתנה הגיעה המשפחה ליקנעם עילית.
אלפסי שירת בצה"ל, ונפצע במלחמת יום הכיפורים בקרב על גבעת חמוטל. במהלך המלחמה נולד בנו צחי, וברית המילה נדחתה בכחודש ימים על מנת שיוכל להשתתף בה.